ตามปกติประมาณช่วงวันที่ 13 ธ.ค. แฟนบอกว่าประจำเดือนน่าจะมาตามที่คำนวณ แต่ผมกับแฟนมีเซ็กส์กันไปวันที่ 6 ธ.ค. และกินยาคุมฉุกเฉินไป แล้วพอมาวันที่ 15 ธ.ค. ก็ได้มีเซ็กส์กันอีกรอบ มีการสอดใส่แบบไม่ได้สวมถุงยางแต่ทำเพียงแปปเดียว (แต่ว่าไม่ได้มีการหลั่งทั้งนอกและใน มีแค่น้ำหล่อลื่นที่ไหลออกมาปกติเล็กน้อย) จนมาวันนี้ที่ 20 ธ.ค. แฟนผมประจำเดือนยังไม่มา ถือว่าปกติมั้ยครับ และมีโอกาสท้องมั้ย
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยเอาไว้ตลอด หรือไม่ได้มีการใช้ยาคุมแบบแผงรายเดือน ฉีดยาคุม ฝังยาคุมป้องกันไว้ก่อนนั้นมีโอกาสตั้งครรภ์ได้ แม้จะเป็นการสอดใส่เพียงไม่นานและหลังการใช้ยาคุมฉุกเฉิน ถ้ามีเพศสัมพันธ์แบบไม่ป้องกันตามมาอีก ก็ยังมีโอกาสตั้งครรภ์ได้สูงในกรณีนี้นั้น ควรจะซื้อชุดตรวจครรภ์ทางปัสสาวะมาตรวจ โดยชุดตรวจนั้นให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือมาช้าเกินกว่า 35 วันจากรอบก่อนไปแล้ว ควรไปยืนยันผลที่รพ.และหาสาเหตุต่อไป